OSOVNA ŠKOLA GRAČANI

Gračani 4a, 10 000 Zagreb

KLASA: 003-06/17-03/01

URBROJ: 251-150-17-05

U Zagrebu, 13. veljače 2017.

Zapisnik s 4. sjednice Vijeća roditelja održane dana 13. 02. 2017.

**Predloženi dnevni red sjednice:**

* Verifikacija zapisnika prethodne sjednice
* Uniformiranje učenika
* Razno

Sjednici su nazočili svi roditelji Vijeća, izuzev gđe Sandre Pažur.

Sudionici sjednice prihvatili su predloženi dnevni red, te je sjednica započela u 18:05.

**1. verifikacija zapisnika sa prethodne sjednice**

Članovi Vijeća roditelja jednoglasno prihvaćaju zapisnik sa prethodne sjednice.

**2. uniformiranje učenika**

Ravnateljica je roditelje obavijestila o rezultatima prve provedene ankete vezane za uniformiranje učenika. Od ukupnog broja podijeljenih anketnih listića, vraćeno je njih 288, od čega je 170 bilo za uniformiranje, 115 protiv, dok je 13 listića bilo nevažeće.

Uniformiranja učenika, ukoliko i druga anketa koja će uskoro biti provedena, započelo bi školske 2017/2018 godine.

Prema ravnateljičinim riječima uniforme neće biti obavezne, važno je da se djeca dobro osjećaju u odjeći koju nose, uniformiranje nije kazna, već ima za cilj stvoriti osjećaj i ponos pripadnosti.

Ukoliko i nakon drugog kruga anketiranja većina roditelja i učenika bude za uniformiranje, sam izgled uniformi predlagati će učenici.

**3. Razno**

a) Škola u prirodi – temeljem upita roditelja sa prethodne sjednice Vijeća roditelja, ravnateljica je razgovarala sa učiteljicama razredne nastave o mogućnosti da bi i škola u prirodi, osim u četvrtom razredu bila provođena i u trećem razredu. Na aktivu razredne nastave dogovoreno je da ove šk. god. učiteljice 3. razrednih odjela neće ići u školu u prirodi zbog objektivnih razloga. Moguće je da će se u sljedećim generacijama učiteljice dogovarati da se i u 3. razrednim odjelima djeca vode u školu u prirodi, ali su učiteljice izrazile želju da djeca upoznaju i druge dijelove Hrvatske te da se i zbog blizine i zbog sadržaja koji učenici tijekom terenskih nastava već imaju u planu i programu, ne ide na Sljeme.

b) Nastava povijesti – nakon pritužbi na način rada učiteljice iz povijesti, jedna je majka istaknula da su vidljive pozitivne promjene, posebno je to istaknula za pete i sedme razrede. Međutim, neki su roditelji istaknuli da i dalje postoji problem opsežnosti gradiva koje je potrebno savladati za jedan ispit znanja, na što je ravnateljica odgovorila da je broj ispita unaprijed zadan i da se ne može mijenjati. Također, ravnateljica je izrazila zadovoljstvo pozitivnim povratnim informacijama, te je naglasila da učitelj mora zadržati suverenost u svom načinu rada i da ona kao ravnatelj ne smije ulaziti u krajnosti i na taj način ugrožavati jedinstvenost rada pojedinih nastavnika.

Također, ravnateljica je istaknula da se redovito provode anonimne ankete zadovoljstva učenika o radu pojedinih učitelja i da je iz tih anketa vidljivo da su učenici također zadovoljni.

Nakon što su sve teme iscrpljene , sjednica je završena u 18:45 sati.

Predsjednica Vijeća roditelja zapisničarka Ravnateljica škole

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Marina Škurla Tatjana Rakić Nataša Gjuran, prof.